Komradın genç muzikacıları çaldılar Viktor Ţoyun türkülerini — Gagauziya Radio Televizionu
15:50 / 16.08.2019
Komratta Viktor Ţoyu anmak için sokak muzıkası auşamı geçti. Viktor Ţoyun türkülerini çaldılar kasabanın genç muzıkantları. Bu sokak muzıkası auşmını «Молодежь Гагаузии» (“Gagauziyanın gençleri”) cümne birlii yaptı.
Konţert yapıldı Komratta gençlik merkezin önündä, (Mavrodi adına liţeyin teritoriyasında bulunȇr – ilerdän 6-ci şkolaydı), neredä “Gagauziyanın gençleri” cümne birlii bulunȇr. Olayı baaladılar muzıkantın Viktor Ţoyun ölümünün 29-cü yıldönümünä.
“Gagauziyanın gençleri” cümne birliin direktorun Zahariy Dolomanskiin laflarına görä, konţertın adını «Bän isterim kalmaa ölä, nica varım» koydular, deyni her bir muzıkantın özelliini çizgilemää. Bu konţertı yaptılar deyni genç talantlar taa geniş bildirsinnär kendilerini hem Viktor Ţoyun vakıtlarından muzıka kulturasına hatır güütmää.
«Biz bu konţertı yaptık, ki bizim gençlerdä kolaylık olsun göstermää hem seslendirmää kendilerini, ki taa çok insan tanısın onnarın talantlarını. Taa bu konţertı yaptık, ki insannar unutmasınnar anılmış muzikantı Viktor Ţoyu» — nışannadı Zahariy Dolomanji.
Gençlik merkezin direktoru şükür etti Komradın kuvetlerini, kimi muniţipal sovetin azalarını, hem kultura bakannıını bu olayı yapılmasının yardımnarı için.
Lääzım nışannamaa, ani “Gagauziyanın gençleri” cümne birlii avtonomiyada üüretim hem kultura uurunda olayları artık çok sıra geçirdi.
Tekst: Sergey Roşka
Gagauziya kabletti 500-dän zeedä Evangelie
Ceviz ayın başında Gagauziyaya Moskvadan 500 –dän zeedä Evangelie geldi. Evangeliyeyi bu sıra kabletti Çadır kasabanın klisesi da. «Ayoz Evangelie herbir evä» – kampaniyanın adı. Onun neeti — Allahın ...
Komratta Viktor Ţoyu anmak için sokak muzıkası auşamı geçti. Viktor Ţoyun türkülerini ç...
Rusiya boks treneri Komratta yaptı master – klass. Onda pay aldı avtonomiyadan 50 sportçü
Komratta boks güreşindä master-klass geçti. Onda pay aldılar sportcular Komrat hem Valkaneş sport okullarından. Master-klassı geçirdi Santk-Peterburgtan trener ilk kategorıyada Üriy Osinovatikov. Gagauziyaya Sankt-Peterburgtan delegaţ...
Sankt – Peterburgtan el zanaatlarında usta verdi ustalık uroonu komrattakı yaradıcılık evin terbiedilennerinä
Komrat kasabasının Yaradıcılık evindä oynucak yapmasında usta klasını geçirdi Russiya devletin Etnografiya muzeyin incäzanaat okulun uzmanı Olga Sorokina. Üüredici annattı uşaklara, ani oynucaklar materiyadan yap...
Valkaneş kasabasında paklȇȇrlar dereleri
Eni kolaylıklar biznes işi için gençlerä
Komratta geçecek kompüterların retro-tehnika festivali